บอร์ด TFG ไฟเขียวขายหุ้น “บิ๊ก ฟู้ดส์” ทั้งหมด 75% จ่อรับทรัพย์ 60 ลบ.
บอร์ด TFG ไฟเขียวขายหุ้น "บิ๊ก ฟู้ดส์" ทั้งหมด 75% จ่อรับทรัพย์ 60 ลบ.
21 ธ.ค. 2561

บริษัท ไทยฟู้ดส์ กรุ๊ป จำกัด (มหาชน) หรือ TFG ระบุว่า ที่ประชุมคณะกรรมการบริษัทเมื่อวานนี้ (20 ธ.ค.) อนุมัติให้บริษัทจำหน่ายหุ้นสามัญทั้งหมดที่ถืออยู่ในบริษัท บิ๊ก ฟู้ดส์ กรุ๊ป จำกัด (บิ๊ก ฟู้ดส์) คิดเป็นสัดส่วน 75.004% คิดเป็นมูลค่าราว 60 ล้านบาท ให้กับนายพงศ์ศักดิ์ ชินสรนันท์ และนางนฤมล จูฑะสร ซึ่งเป็นผู้ซื้อที่ไม่เข้าข่ายเป็นบุคคลที่เกี่ยวโยงกัน โดยคาดว่าจะดำเนินการเสร็จภายในระยะเวลา 1 ปี ส่งผลให้ภายหลังการจำหน่ายหุ้นครั้งนี้บริษัทจะไม่มีหุ้นคงเหลือถืออยู่ในบิ๊ก ฟู้ดส์ โดยบริษัทจะนำเงินที่ได้ไปใช้เป็นเงินทุนหมุนเวียนของบริษัทต่อไป